Nr. C 151/4 De Europæiske Fællesskabers Tidende 9. 6. 88 
II 
(Forberedende retsakter) 
KOMMISSIONEN 
Forslag til Rådets forordning (EØF) om strukturfondenes opgaver og effektivitet samt samord­
ningen af deres interventioner indbyrdes såvel som med interventionerne fra Den Europæiske 
Investeringsbank og de øvrige eksisterende finansielle instrumenter (') 
KOM(88) 144 endelig udg. 
(Forelagt Rådet af Kommissionen den 23. marts 1988 i henhold til EØF-Traktatens artikel 149, 
stk. 3) 
(88/C 151/05) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af 
Det Europæiske Økonomiske Fællesskab, særlig artikel 
130 D, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ifølge Traktatens artikel 130 A skal Fællesskabet udvikle 
og fortsætte sin indsats for at styrke sin økonomiske og 
sociale samhørighed og skal navnlig stræbe efter at 
formindske ulighederne mellem de forskellige områder 
og forbedre de mindst begunstigede områders stilling; 
ifølge artikel 130 C skal Den Europæiske Fond for 
Regionaludvikling (EFRU) bidrage til at udligne de 
største regionale skævheder i Fællesskabet ved at deltage 
i udviklingen og den strukturelle tilpasning af de 
C) EFT nr. C 245 af 12. 9. 1987, s. 3. områder, der er bagefter i udvikling, og i omstillingen af 
de industriområder, der er i tilbagegang; 
ifølge artikel 130 D skal Kommissionen fremsætte et 
samlet forslag med henblik på i opbygningen af Den 
Europæiske Udviklings- og Garantifond for Landbruget, 
Udviklingssektionen (EUGFL, Udviklingssektionen), 
Den Europæiske Socialfond (ESF) og EFRU og i 
reglerne for deres funktion at foretage de ændringer, 
som måtte være nødvendige for at præcisere og rationali­
sere deres opgaver med det formål at bidrage til virkelig­
gørelsen af målsætningerne i artikel 130 A og 130 C, 
samt med henblik på at øge fondenes effektivitet og 
samordne deres interventioner indbyrdes såvel som med 
interventionerne fra de eksisterende finansielle instru­
menter; 
den virksomhed, som Fællesskabet udøver gennem struk­
turfondene, Den Europæiske Investeringsbank (EIB) og 
de øvrige eksisterende finansielle instrumenter, skal 
støtte virkeliggørelsen af målsætningerne i artikel 130 A 
og 130 C; 
virksomheden gennem strukturfondene, EIB og de 
øvrige eksisterende finansielle instrumenter, samord­
ningen af medlemsstaternes økonomiske politik og soci­
alpolitik, samordningen af medlemsstaternes regionalpo­
litik og politik for fysisk planlægning, samordningen af 
9. 6. 88 De Europæiske Fællesskabers Tidende Nr. C 151/5 
de nationale støtteordninger samt andre foranstaltninger 
i forbindelse med gennemførelsen af den fælles politik og 
det indre marked indgår i en samlet indsats til styrkelse 
af den økonomiske og sociale samhørighed, og det 
påhviler Kommissionen at fremsætte egnede forslag 
herom; 
med henblik på opfyldelsen af målsætningen i artikel 130 
D bør Fællesskabets samlede indsats på dette område 
rettes mod højt prioriterede og klart definerede mål; 
for at øge virkningen af Fællesskabets strukturindsats har 
Det Europæiske Råd bestemt, at forpligtelsesbevillin­
gerne for samtlige strukturfonde i forhold til regnskabs­
året 1988 (7 700 mio ECU) forhøjes med 1 300 mio 
ECU pr. år (1988-priser) i perioden 1989 til 1992, 
således at de udgør 12 900 mio ECU (1988-priser) i 
1992; 
det bør præciseres, hvilke fonde der skal bidrage til 
virkeliggørelsen af hvert af de højt prioriterede mål, og i 
hvilket omfang og under hvilke betingelser dette skal 
ske, samt endvidere fastlægges, under hvilke betingelser 
EIB og Fællesskabets øvrige eksisterende finansielle 
instrumenter kan bidrage hertil, navnlig kombineret med 
fondenes interventioner; 
EFRU er hovedinstrumentet for virkeliggørelsen af målet 
om udvikling og strukturtilpasning i de tilbagestående 
regioner og spiller en central rolle i forbindelse med 
omstillingen i regioner, grænseregioner eller dele af 
regioner (herunder beskæftigelsesområder og bysam­
fund), der er hårdt ramt af den industrielle tilbagegang; 
ESF er i forbindelse med sin støtte til den økonomiske 
og sociale samhørighed et instrument, som har afgørende 
betydning for mulighederne for at fremme en sammen­
hængende beskæftigelsespolitik i medlemsstaterne og 
Fællesskabet; 
EUGFL, Udviklingssektionen, er det vigtigste instru­
ment, når det drejer sig om at finansiere tilpasningen af 
landbrugsstrukturerne og udviklingen af landdistrikterne 
med reformen af den fælles landbrugspolitik for øje; 
fondenes, EIB's og de øvrige eksisterende finansielle 
instrumenters virksomhed skal støtte iværksættelsen af en 
politik for udvikling af landdistrikter; 
det er vigtigt af fastlægge fondenes hovedopgaver med 
henblik på at præcisere, hvilke kategorier af arbejdsop­
gaver de hver især skal påtage sig i forbindelse med 
virkeliggørelsen af de højt prioriterede mål; ESF's nye 
opgaver bør også fastlægges; 
det er en forudsætning for virkeliggørelsen af det højt 
prioriterede mål vedrørende strukturtilpasningen i de 
tilbagestående regioner, at der sker en betydelig koncen­tration af midlerne fra Fællesskabets strukturfonde på 
dette mål; 
det bør fastlægges, hvilke regioner og personer i Fælles­
skabet der kan nyde godt af dettes strukturelle interven­
tioner med henblik på virkeliggørelsen af de forskellige 
højt prioriterede mål; 
der bør opstilles en første liste over tilbagestående 
regioner; i dette øjemed er det hensigtsmæssigt at identi­
ficere de regioner på det administrative NUTS II-niveau, 
der målt i købekraftspariteter har et BNP pr. indbygger 
på under 75 % af fællesskabsgennemsnittet, samt andre 
regioner, hvis særlige situation berettiger, at de medtages 
i listen; 
der bør opstilles kriterier for en definition af industriom­
råder i tilbagegang; for at sikre en effektiv koncentration 
af interventionerne kunne fællesskabsindsatsen dække en 
befolkning svarende til mellem 12 og 15 % af befolk­
ningen i Fællesskabet uden for de tilbagestående 
regioner; 
der bør tilstræbes komplementaritet mellem Fællesskabets 
og medlemsstaternes indsats, og for at opnå en supple­
rende effekt i forhold til disses egne initiativer på det 
territoriale niveau, der skønnes relevant, bør der 
etableres et snævert samråd mellem Kommissionen, de 
nationale myndigheder og de af den pågældende 
medlemsstat på regionalt, lokalt eller andet plan udpe­
gede kompetente myndigheder, der alle optræder som 
partnere i forfølgelsen af et fælles mål; 
de vigtigste former for Fællesskabets strukturelle inter­
ventioner med henblik på virkeliggørelsen af målsætnin­
gerne i Traktatens artikel 130 A og 130 C bør fast­
lægges; disse interventionsformer skal styrke effektivi­
teten af Fællesskabets indsats og samtidig muliggøre en 
tilpasning til de forskellige forhold, der kan gøre sig 
gældende; 
interventionerne bør overvejende have form af flerårige 
operationelle programmer; 
med henblik på at sikre en fælles indsats fra en eller flere 
fonde, EIB og et eller flere andre eksisterende finansielle 
instrumenter, kan disse programmer udformes og de 
omfattede aktioner gennemføres efter en integreret 
metode; 
der bør fastsættes mekanismer, der gør det muligt at 
graduere Fællesskabets interventioner efter de støttede 
aktioners karakteristika, den sammenhæng, hvori aktio­
nerne indgår, og den pågældende medlemsstats egen 
økonomiske formåen; 
Nr. C 151/6 De Europæiske Fællesskabers Tidende 9. 6. 88 
ved iværksættelsen af denne forordning bør der fast­
sættes nærmere bestemmelser, der sikrer et snævert 
samarbejde mellem Kommissionen og de nationale, 
regionale og lokale myndigheder i medlemsstaterne; 
der bør på grundlag af objektive kriterier fastsættes 
effektive metoder til opfølgning, evaluering og kontrol af 
Fællesskabets strukturelle interventioner, idet disse 
metoder især tilpasses de forskellige fondes opgaver som 
præciseret ved denne forordning; 
i kommende gennemførelsesakter bør der fastsættes 
detaljerede regler for de enkelte fonde såvel som for 
samordningen og den kombinerede anvendelse af Fælles­
skabets forskellige strukturfonde og -instrumenter samt 
de nødvendige overgangsbestemmelser; 
samtidig med, at EIB udfører de opgaver, der er pålagt 
den ved Traktatens artikel 129 og 130, samarbejder den 
om virkeliggørelsen af målene i denne forordning i over­
ensstemmelse med de nærmere bestemmelser i dens 
vedtægter — 
UDSTEDT FØLGENDE FORORDNING: 
I. Strukturfondenes mål og opgaver 
Artikel 1 
Mål 
Den virksomhed, Fællesskabet udfører gennem struktur­
fondene, Den Europæiske Investeringsbank, i det 
følgende benævnt »EIB«, og de øvrige eksisterende 
finansielle instrumenter, støtter virkeliggørelsen af de 
generelle målsætninger i Traktatens artikel 130Aog 130 
C ved at bidrage til virkeliggørelsen af fem højt priorite­
rede mål: 
1. Fremme af udviklingen og strukturtilpasningen i de 
tilbagestående regioner (i det følgende »mål nr. 1«). 
2. Omstilling i de regioner, grænseregioner eller dele af 
regioner (herunder beskæftigelsesområder og bysam­
fund), der er hårdt ramt af den industrielle tilbage­
gang (i det følgende »mål nr. 2«). 
3. Bekæmpelse af langtidsledighed (i det følgende »mål 
nr. 3«). 
4. Fremme af den erhvervsmæssige integrering af de 
unge (i det følgende »mål nr. 4«). 
5. Med reformen af den fælles landbrugspolitik for øje: 
a) fremskyndelse af tilpasningen af landbrugsstruk­
turerne 
b) fremme af udviklingen af landdistrikterne 
(i det følgende »mål nr. 5 a) og 5 b)«). Artikel 2 
Midler 
1. Strukturfondene (Den Europæiske Udviklings- og 
Garantifond for Landbruget, Udviklingssektionen, i det 
følgende »EUGFL, Udviklingssektionen«, Den Euro­
pæiske Socialfond, i det følgende »ESF«, og Den Euro­
pæiske Fond for Regionaludvikling, i det følgende 
»EFRU«) bidrager efter de særlige bestemmelser, der 
gælder for hver enkelt fond, til virkeliggørelsen af mål 1 
til 5 med følgende fordeling: 
— mål nr. 1: EFRU, ESF, EUGFL, Udviklingssektionen 
— målnr. 2: EFRU, ESF 
— mål nr. 3: ESF 
— mål nr. 4: ESF 
— mål nr. 5 a): EUGFL, Udviklingssektionen 
— mål nr. 5 b): EUGFL, Udviklingssektionen, ESF, 
EFRU. 
2. Samtidig med, at EIB udfører de opgaver, der er 
pålagt den ved Traktatens artikel 129 og 130, medvirker 
den i virkeliggørelsen af målene i artikel 1 i overensstem­
melse med de nærmere bestemmelser i dens vedtægter. 
3. De øvrige eksisterende finansielle instrumenter kan 
efter de særlige bestemmelser, der gælder for hvert 
enkelt instrument, intervenere til fordel for enhver 
aktion, der støttes af en eller flere af strukturfondene 
som led i virkeliggørelsen af et af målene 1 til 5. 
Kommissionen træffer i givet fald foranstaltninger, der 
kan forbedre disse instrumenters bidrag til målene i 
artikel 1. 
Artikel 3 
Fondenes opgaver 
1. EFRU udfører de opgaver, der er pålagt den ved 
Traktatens artikel 130 C, ved bl.a. at bidrage til at støtte: 
a) produktive investeringer 
b) etablering eller modernisering af infrastrukturer, der 
er væsentlige for udviklingen eller omstillingen i 
regioner, grænseregioner eller dele af regioner 
(herunder beskæftigelsesområder og bysamfund) 
c) aktioner, der tager sigte på at udvikle det potentiel, 
der findes internt i regioner, grænseregioner eller dele 
af regioner (herunder beskæftigelsesområder og 
bysamfund) 
d) undersøgelser eller pilotforsøg vedrørende fysisk 
planlægning på fællesskabsniveau, specielt når der er 
tale om grænseområder i medlemsstaterne. 
9. 6. 88 De Europæiske Fællesskabers Tidende Nr. C 151/7 
2. ESF støtter inden for rammerne af de opgaver, der 
er pålagt den ved Traktatens artikel 123, aktioner, der 
bl. a. ved erhvervsuddannelse og beskæftigelsesstøtte 
tager sigte på at: 
a) integrere unge i arbejdslivet og bekæmpe langtidsle­
dighed 
b) give arbejdskraften faglige kvalifikationer, der 
fremmer beskæftigelsesstabiliteten 
c) udvikle beskæftigelsesmulighederne. 
Ved denne støtte tages der hensyn til arbejdsmarkedsbe­
hovene, og der foretages en konsekvent udvælgelse i 
overensstemmelse med prioriteringen i Fællesskabets og 
medlemsstaternes beskæftigelsespolitik. 
3. Interventionerne fra EUGFL, Udviklingssektionen, 
tager bl. a. under overholdelse af principperne i Trakta­
tens artikel 39 sigte på at: 
a) styrke og reorganisere landbrugsstrukturerne, 
herunder afsætnings- og forarbejdsningsstrukturerne 
for landbrugs- og fiskeriprodukter, specielt med 
reformen af den fælles landbrugspolitik for øje 
b) sikre omstillingen af landbrugsproduktionen og 
fremme udviklingen af supplerende aktiviteter for 
landbrugerne i landdistrikterne 
c) sikre landbrugerne en rimelig levestandard 
d) bidrage til udviklingen af de sociale strukturer i land­
distrikterne, til beskyttelsen af miljøet og til beva­
relsen af landzonerne (herunder bevarelsen af land­
brugets naturressourcer) samt til udligningen af de 
naturbetingede handicaps virkninger for landbruget. 
4. De nærmere bestemmelser for hver strukturfonds 
indsats fastsættes ved de gennemførelsesbestemmelser, 
der træffes i medfør af Traktatens artikel 43, 127 og 130 
E. Heri fastlægges bl.a. reglerne for Fondens interven­
tioner under en af de former, der er omhandlet i artikel 
5. stk. 2, betingelserne for at opnå støtte samt støttesat­
serne. Uden at dette anfægter stk. 5, fastlægges heri lige­
ledes de nærmere bestemmelser for opfølgningen, 
evalueringen, den økonomiske forvaltning og kontrollen 
af aktionerne samt de overgangsforanstaltninger, der er 
nødvendige i forhold til de eksisterende bestemmelser. 
5. Rådet, der træffer afgørelse på grundlag af Trakta­
tens artikel 43, 127 og 130 E, fastsætter de bestemmelser, 
der er nødvendige for at sikre samordningen af de 
forskellige fondes interventioner indbyrdes såvel som 
med interventionerne fra EIB og de øvrige eksisterende 
finansielle instrumenter. Kommissionen og EIB fast­
lægger ved fælles overenskomst de praktiske retnings­
linjer for samordningen af deres interventioner. I de i denne artikel omhandlede gennemførelsesbestem­
melser fastlægges også overgangsbestemmelser vedrø­
rende de integrerede foranstaltninger, der er truffet 
afgørelse om efter de eksisterende bestemmelser. 
6. I de i stk. 4 og 5 omhandlede gennemførelsesbe­
stemmelser kan det fastsættes, at Fællesskabet finansierer 
aktioner, der gør det muligt at udveksle erfaringer 
medlemsstaterne imellem på grundlag af evalueringen af 
operationelle programmer og nyskabende aktioner, der 
involverer flere medlemsstater. 
II. Metoden for de strukturelle interventioner 
Artikel 4 
Komplementaritet, partnerskab, faglig bistand 
1. Fællesskabsaktionen udformes således, at der er 
komplementaritet mellem den og de tilsvarende nationale 
aktioner. Dette sikres gennem et snævert samråd mellem 
Kommissionen, den pågældende medlemsstat og de af 
denne på regionalt, lokalt eller andet plan udpegede 
kompetente myndigheder, der alle optræder som part­
nere i forfølgelsen af et fælles mål. Dette samråd 
benævnes i det følgende »partnerskab«. Partnerskabet 
omfatter forberedelsen, finansieringen, opfølgningen og 
evalueringen af aktionerne. 
2. På grundlag af denne forordnings bestemmelser og 
de i artikel 3, stk. 4 og 5, omhandlede bestemmelser 
tager Kommissionen initiativer og træffer gennemførel­
sesforanstaltninger for at sikre, at fællesskabsaktionen 
støtter virkeliggørelsen af de i artikel 1 omhandlede mål 
og giver den fornødne supplerende effekt i forhold til de 
nationale initiativer. 
3. Som led i partnerskabet kan Kommissionen efter 
regler, der fastsættes ved de i artikel 3, stk. 4, omhand­
lede bestemmelser, bidrage til forberedelsen, gennemfø­
relsen og tilpasningen af interventionerne gennem finan­
siering af forberedende undersøgelser og faglig bistand 
på stedet i forståelse med den pågældende medlemsstat 
og de i stk. 1 omhandlede myndigheder. 
4. Fordelingen af arbejdsopgaverne mellem Kommis­
sionen og medlemsstaterne i forberedelsesfasen fast­
lægges for hvert mål i artikel 8 til 11. 
Artikel 5 
Interventionsformer 
1. I forbindelse med de finansielle interventioner fra 
strukturfondene, EIB og Fællesskabets øvrige eksiste­
rende finansielle instrumenter anvendes der en række 
forskellige finansieringsformer, der er tilpasset transak­
tionernes art. 
Nr. C 151/8 De Europæiske Fællesskabers Tidende 9. 6. 88 
2. Hvad angår strukturfondene, antager de finansielle 
interventioner en af følgende former: 
a) samfinansiering af operationelle programmer 
b) samfinansiering af en støtteordning 
c) ydelse af globaltilskud, der som regel forvaltes af en 
formidlende instans (f.eks. et regionaludviklingssel­
skab) og fordeles af denne i form af individuelle 
tilskud til de endelige modtagere 
d) samfinansiering af større projekter 
e) støtte til faglig bistand og undersøgelser som forbere­
delse til aktioner. 
Rådet kan indføre andre interventionsformer ved afgø­
relse truffet med kvalificeret flertal på forslag af 
Kommissionen og i samarbejde med Europa-Parla­
mentet. 
3. De finansielle interventioner fra EIB og de øvrige 
eksisterende finansielle instrumenter, der sker efter de 
specifikke bestemmelser, som gælder for hvert enkelt 
instrument, antager en af bl. a. følgende former: 
— lån eller andre former for samfinansiering af bestemte 
investeringer 
— globallån 
— samfinansiering af faglig bistand eller undersøgelser 
som forberedelse til aktioner 
— garantier. 
4. Fællesskabsstøtten omfatter en passende kombina­
tion af de i stk. 2 og 3 nævnte tilskuds- og låneinterven­
tioner, således at der ved hjælp af metoden med finansie­
ringsteknik kan opnås den størst mulige spredningseffekt 
af de anvendte budgetmidler. 
5. Et operationelt program efter stk. 2, litra a), er et 
sammenhængende hele af flerårige aktioner, til hvis 
gennemførelse der kan benyttes interventioner fra en 
eller flere fonde og et eller flere af de øvrige eksisterende 
finansielle instrumenter samt EIB. 
Operationelle programmer iværksættes på initiativ af 
medlemsstaterne eller på initiativ af Kommissionen i 
samråd med den pågældende medlemsstat. 
Når et operationelt program indebærer interventioner fra 
flere fonde og/eller fra flere af de øvrige finansielle 
instrumenter, kan det gennemføres ved anvendelse af en 
integreret metode efter de regler, der fastsættes ved de i 
artikel 3, stk. 5, omhandlede bestemmelser. Artikel 6 
Opfølgning og evaluering 
1. Fællesskabsaktionen følges op for at sikre, at de 
indgåede forpligtelser faktisk opfyldes som led i de i 
Traktatens artikel 130 A og 130 C definerede målsæt­
ninger. Denne opfølgning gør det muligt om nødvendigt 
at omlægge aktionen i det omfang, der måtte opstå 
behov herfor under gennemførelsen. 
2. For at vurdere de strukturelle interventioners effek­
tivitet gøres fællesskabsaktionen til genstand for en 
forudgående og en efterfølgende evaluering med henblik 
på at bedømme dens økonomiske virkning og analysere 
dens indvirkning på specifikke strukturproblemer. 
3. Reglerne om opfølgningen og evalueringen af 
fællesskabsaktionen fastsættes ved de i artikel 3, stk. 4 og 
5, omhandlede bestemmelser, og for så vidt angår EIB 
efter de vedtægtsmæssige bestemmelser, der gælder for 
denne. 
Artikel 7 
Forenelighed og kontrol 
1. De aktioner, hvortil der ydes finansieringsbidrag fra 
strukturfondene, EIB eller et andet eksisterende finan­
sielt instrument, skal være i overensstemmelse med Trak­
taterne og den afledede ret samt med målsætningerne for 
Fællesskabets politikker, navnlig for så vidt angår 
konkurrencereglerne, indgåelse af offentlige kontrakter 
og miljøbeskyttelse. 
2. Uden at dette anfægter finansforordningens 
bestemmelser, indeholder de i artikel 3, stk. 4 og 5, 
omhandlede bestemmelser harmoniserede regler, der 
tager sigte på at styrke kontrollen med de strukturelle 
interventioner. Disse bestemmelser tilpasses de pågæl­
dende finansielle transaktioners egenart. Kontrolproce­
durerne vedrørende EIB's transaktioner er fastsat i dens 
vedtægter. 
III. Bestemmelser vedrørende de specifikke mål 
Artikel 8 
Mil nr. 1 
1. De regioner, der berøres af mål nr. 1, er regioner 
på NUTS li-niveau (*), hvis BNP pr. indbygger på 
grundlag af tallene for de seneste tre år udgør under 
75 % af fællesskabsgennemsnittet. Dette mål berører 
også Nordirland, de oversøiske franske departementer 
og andre regioner, der har et BNP pr. indbygger nogen­
lunde på linje med de i første punktum nævnte regioner, 
og som der foreligger særlige grunde til at tage i betragt­
ning under mål nr. 1. 
(l) NUTS: nomenklatur for statistiske territoriale enheder. Se 
Eurostats regionalstatistiske ekspresoversigter af 25. august 
1986. 
9. 6. 88 De Europæiske Fællesskabers Tidende Nr. C 151/9 
2. Bilaget indeholder en første liste over de regioner, 
der berøres af mål nr. 1. 
3. Rådet tager fem år efter denne forordnings ikraft­
træden listen op til fornyet gennemgang, idet det træffer 
sin afgørelse med kvalificeret flertal på forslag af 
Kommissionen og i samråd med Europa-Parlamentet. 
4. De medlemsstater, der er berørt af den i stk. 1 
nævnte liste, forelægger Kommissionen deres regionalud­
viklingsplaner. Disse planer skal bl. a. omfatte: 
— en beskrivelse af de valgte hovedfelter inden for 
regionaludviklingen og de hertil knyttede aktioner 
— oplysninger om, hvorledes støtten fra fondene, EIB 
og de øvrige finansielle instrumenter påtænkes 
anvendt ved gennemførelsen af planerne. 
I givet fald suppleres regionaludviklingsplanerne på 
Kommissionens anmodning eller på medlemsstaternes 
initiativ med andre relevante elementer vedrørende bl.a. 
de aktioner, der skal gennemføres på nationalt, sektorbe­
stemt eller tværregionalt plan. 
Medlemsstaterne fremlægger også de i artikel 10, stk. 2, 
omhandlede planer og de i artikel 11, stk. 1, omhandlede 
aktioner af betydning for de berørte regioner, herunder 
oplysninger om de aktioner efter artikel 11, stk. 1, der i 
henhold til fællesskabsbestemmelserne udgør rettigheder 
for modtagerne. 
5. Kommissionen vurderer de foreslåede planer og 
aktioner og de øvrige i stk. 4 omhandlede elementer ud 
fra deres overensstemmelse med målene i denne forord­
ning og de i artikel 6 og 7 nævnte bestemmelser og poli­
tikker. På grundlag af samtlige planer og aktioner som 
omhandlet i stk. 4 fastlægger Kommissionen inden for 
rammerne af det i artikel 4, stk. 1, omhandlede partner­
skab og i samråd med den pågældende medlemsstat efter 
procedurerne i artikel 17 en fællesskabsstøtteramme for 
EF's strukturinterventioner. 
Denne fællesskabsstøtteramme omfatter bl. a.: 
— de højt prioriterede felter, der er udvalgt med henblik 
på fællesskabsinterventioner 
— interventionsformerne 
-*- en finansieringsplan med angivelse af interventions-
beløb og -kilde 
— interventionernes varighed. 
Fællesskabsstøtterammen sikrer samordningen af alle 
EF's strukturinterventioner til fordel for de i artikel 1 
omhandlede forskellige mål, der kan forfølges i en 
bestemt region. 
Fællesskabsstøtterammen kan i givet fald på medlemssta­
tens eller Kommissionens initiativ tages op til revision og 
tilpasses under hensyntagen til nye relevante oplysninger 
og til de resultater, der er konstateret under gennemfø­
relsen af de pågældende aktioner. 6. Reglerne om forberedelsen og fremlæggelsen af 
regionaludviklingsplanerne og fællesskabsstøtterammerne 
fastsættes ved de i artikel 3, stk. 4 og 5, omhandlede 
bestemmelser. 
7. Interventionerne i forbindelse med mål nr. 1 har 
overvejende form af operationelle programmer. 
8. Med henblik på at lette planlægningen af interven­
tionerne i de berørte regioner fastsætter Kommissionen 
for en femårig periode en vejledende fordeling mellem 
medlemsstaterne af 75 % af de EFRU-forpligtelsesbevil-
linger, der afsættes til mål nr. 1. 
Denne fordeling baseres på socioøkonomiske kriterier 
for regionernes strukturelle tilbageståenhed. 
De midler, der ikke indgår i den vejledende fordeling, 
anvender Kommissionen som led i virkeliggørelsen af 
mål nr. 1 til fremme af interventioner, der klart er af 
interesse for Fællesskabet. 
Den pågældende medlemsstat og Kommissionen sikrer 
sig som led i deres samråd, at de foreslåede aktioner er 
af passende kvalitet og gennemføres i passende tempo. 
9. De aktioner, der er berettiget til støtte fra de 
forskellige fonde med henblik på virkeliggørelsen af mål 
nr. 1, fastsættes ved de i artikel 3, stk. 4, omhandlede 
bestemmelser. 
Artikel 9 
Mål nr. 2 
1. De industriområder i tilbagegang, der berøres af 
mål nr. 2, omfatter regioner, grænseregioner eller dele af 
regioner (herunder beskæftigelsesområder og bysam­
fund). 
2. De i stk. 1 nævnte områder skal dække eller indgå i 
en territorial enhed på NUTS III-niveau, der opfylder 
hvert af følgende kriterier: 
a) den gennemsnitlige arbejdsløshedsprocent skal ligge 
mindst 15 % over det fællesskabsgennemsnit, der er 
registreret inden for de seneste tre år 
b) industribeskæftigelsens procentvise andel af den 
samlede beskæftigelse skal i ethvert referenceår inden 
for de sidste ti år ligge højere end fællesskabsgennem­
snittet 
c) der skal kunne konstateres en nedgang i industribe­
skæftigelsen i forhold til det referenceår, der benyttes 
under kriterium b). 
Nr. C 151/10 De Europæiske Fællesskabers Tidende 9. 6. 88 
Fællesskabets intervention kan også omfatte naboom­
råder, der opfylder kriterierne a) til c). 
3. Fællesskabets intervention kan desuden vedrøre: 
a) områder, hvor der inden for de sidste tre år er sket 
betydelige tab af arbejdspladser i specifikke industri­
sektorer 
b) områder, der er truet af betydelige tab af arbejds­
pladser som led i en strukturomlægningsplan for 
specifikke industrisektorer 
når disse tab af arbejdspladser medfører en alvorlig 
forværring af arbejdsløsheden. 
Ovennævnte specifikke industrisektorer er stenkulsindu-
strien, jern- og stålindustrien, tekstil- og beklædningsin­
dustrien og skibsbygningsindustrien. Andre industrisek­
torer kan komme i betragtning ved beslutning truffet af 
Kommissionen på grundlag af den generelle udvikling 
inden for de pågældende sektorer i Fællesskabet. 
4. Umiddelbart efter denne forordnings ikrafttræden 
fastlægger Kommissionen efter proceduren i artikel 17 
og på grundlag af bestemmelserne i stk. 2 og 3 en første 
liste over de i stk. 1 omhandlede områder. 
Ved opstillingen af listen og fastlæggelsen af den i stk. 8 
omhandlede fællesskabsstøtteramme drager Kommis­
sionen omsorg for, at interventionerne koncentreres 
effektivt på de områder, der er hårdest ramt, og på det 
mest hensigtsmæssige geografiske niveau. 
Umiddelbart efter vedtagelsen af denne forordning 
meddeler medlemsstaterne Kommissionen de oplys­
ninger, der kan være til hjælp for den ved opstillingen af 
listen. 
5. Kommissionen tager hvert år listen over støtteberet­
tigede områder op til fornyet gennemgang. Den støtte, 
Fællesskabet under mål nr. 2 yder i de forskellige 
områder, der er nævnt i listen, planlægges og iværksættes 
imidlertid på en treårig basis. 
6. De i stk. 2 og 3 fastlagte kriterier tages senest tre år 
efter denne forordnings ikrafttræden op til fornyet 
gennemgang af Rådet, der træffer sin afgørelse med 
kvalificeret flertal på forslag af Kommissionen og i 
samarbejde med Europa-Parlamentet. 
7. De medlemsstater, der er berørt af den i stk. 4 
omhandlede liste og de i stk. 3 omhandlede aktioner, 
forelægger Kommissionen deres regionale og sociale 
omstillingsplaner. Disse planer skal bl.a. omfatte: 
— en beskrivelse af de valgte hovedfelter inden for 
omstillingen i de pågældende områder og de hertil 
kynttede aktioner — oplysninger om, hvorledes støtten fra fondene, EIB 
og de øvrige finansielle instrumenter påtænkes 
anvendt ved gennemførelsen af planerne. 
I givet fald suppleres omstillingsplanerne på Kommissio­
nens anmodning eller på medlemsstaternes initiativ med 
andre relevante elementer vedrørende bl.a. de aktioner, 
der skal gennemføres på nationalt, sektorbestemt eller 
tværregionalt plan. 
8. Kommissionen vurderer de foreslåede planer ud fra 
deres overensstemmelse med målene i denne forordning 
og de i artikel 6 og 7 nævnte bestemmelser og politikker. 
Inden for rammerne af det i artikel 4, stk. 1, omhandlede 
partnerskab og i samråd med den pågældende medlems­
stat fastlægger Kommissionen efter procedurerne i 
artikel 17 en fællesskabsstøtteramme for omstilling som 
led i EF's strukturinterventioner. 
Fællesskabsstøtterammen omfatter bl.a.: 
— de højt prioriterede felter, der er udvalgt med henblik 
på fællesskabsinterventioner 
— interventionsformerne 
— en finansieringsplan med angivelse af interventions-
beløb og -kilde 
— interventionernes varighed. 
Fællesskabsstøtterammen kan i givet fald på den pågæl­
dende medlemsstats eller Kommissionens initiativ tages 
op til revision og tilpasses under hensyntagen til nye rele­
vante oplysninger og til de resultater, der er konstateret 
under gennemførelsen af de pågældende aktioner. 
9. Reglerne om forberedelsen og forelæggelsen af de 
regionale og sociale omstillingsplaner og fællesskabsstøt­
terammerne fastsættes ved de i artikel 3, stk. 4 og 5, 
omhandlede bestemmelser. 
10. Interventionerne i forbindelse med mål nr. 2 har 
overvejende form af operationelle programmer. 
11. Fondenes aktioner i forbindelse med mål nr. 2 
fastsættes ved de i artikel 3, stk. 4, nævnte bestemmelser. 
12. Uanset stk. 4 kan ESF for at lette de af Fælles­
skabet anerkendte omstruktureringer af industrisektorer i 
tilbagegang intervenere i andre områder end dem, der er 
omfattet af kriterierne i stk. 2 og 3, når dette sker til 
fordel for arbejdstagere, der berøres direkte af disse 
omstruktureringer. 
9. 6. 88 De Europæiske Fællesskabers Tidende Nr. C 151/11 
Artikel 10 
Mil nr. 3 og 4 
1. Inden for rammerne af gennemførelsesbestemmel­
serne til denne forordning fastlægger Kommissionen for 
en flerårig periode generelle retningslinjer for Fælles­
skabets prioritering og kriterier vedrørende bekæmpelse 
af langtidsledighed (mål nr. 3) og erhvervsmæssig inte­
grering af de unge (mål nr. 4). 
2. Medlemsstaterne forelægger Kommissionen deres 
planer til bekæmpelse af langtidsledighed (mål nr. 3) og 
til erhvervsmæssig integrering af de unge (mål nr. 4). 
Disse planer skal bl.a. omfatte: 
— oplysninger om den beskæftigelses- og arbejdsmar­
kedspolitik, der føres på nationalt plan 
— en angivelse af de højt prioriterede aktioner, der skal 
gennemføres i en bestemt flerårig periode til fordel 
for de af mål nr. 3 og 4 omfattede personkategorier, 
idet disse aktioner udspringer af de generelle 
retningslinjer, som Kommissionen har fastlagt 
— oplysninger om, hvorledes støtten fra ESF, eventuelt 
kombineret med interventioner fra EIB eller andre af 
Fællesskabets finansielle instrumenter, påtænkes 
anvendt ved gennemførelsen af planerne. 
3. Kommissionen vurderer de foreslåede planer ud fra 
deres overensstemmelse med målene i denne forordning, 
de generelle retningslinjer, den har fastlagt, og de i 
artikel 6 og 7 nævnte bestemmelser og politikker. Inden 
for rammerne af det i artikel 4, stk. 1, omhandlede part­
nerskab og i samråd med den pågældende medlemsstat 
fastlægger Kommissionen efter procedurerne i artikel 17 
for hver medlemsstat en fællesskabsstøtteramme med 
henblik på virkeliggørelsen af mål nr. 3 og 4. 
Fællesskabsstøtterammen omfatter bl.a.: 
— de specifikke højt prioriterede felter, der er udvalgt 
med henblik på fællesskabsinterventioner til fordel 
for de personer, der omfattes af mål nr. 3 og 4 
— interventionsformerne 
— en finansieringsplan med angivelse af interventions-
beløb og -kilde 
— interventionernes varighed. 
Fællesskabsstøtterammen kan i givet fald på medlemssta­
tens eller Kommissionens initiativ tages op til revision og 
tilpasses under hensyntagen til nye relevante oplysninger 
og til de resultater, der er konstateret under gennemfø­
relsen af de pågældende aktioner. 4. Reglerne om forberedelsen og fremlæggelsen af 
planerne til bekæmpelse af langtidsledighed og til 
erhvervsmæssig integrering af de unge samt fællesskabs­
støtterammerne fastsættes ved de i artikel 3, stk. 4 og 5, 
omhandlede bestemmelser. 
5. Interventionerne i forbindelse med mål nr. 3 og 4 
har overvejende form af operationelle programmer. 
6. De aktioner, der er berettiget til støtte fra ESF med 
henblik på virkeliggørelsen af mål nr. 3 og 4, fastsættes 
ved de i artikel 3, stk. 4, omhandlede bestemmelser. 
Artikel 11 
Mål nr. 5 
1. Reglerne om gennemførelsen af aktioner, der tager 
sigte på at fremskynde tilpasningen af landbrugsstruk­
turerne (mål nr. 5 a)) fastsættes ved de bestemmelser, der 
vedtages i medfør af artikel 3, stk. 4 og 5. 
2. Kriterierne for udvælgelse af de landdistrikter, der 
omfattes af mål nr. 5 b), fastsættes ved de bestemmelser, 
der vedtages i medfør af artikel 3, stk. 4 og 5. 
3. De medlemsstater, der er berørt af virkeliggørelsen 
af mål nr. 5 b), forelægger Kommissionen deres udvik­
lingsplaner for landdistrikterne. Disse planer skal bl. a. 
omfatte: 
— en beskrivelse af hovedfelterne inden for udviklingen 
af landdistrikterne og de hertil knyttede aktioner 
— oplysninger om, hvorledes støtten fra fondene, EIB 
og de øvrige finansielle instrumenter påtænkes 
anvendt ved gennemførelsen af planerne. 
Kommissionen vurderer de foreslåede planer ud fra deres 
overensstemmelse med målene i denne forordning og de 
i artikel 6 og 7 nævnte bestemmelser og politikker. Inden 
for rammerne af det i artikel 4, stk. 1, omhandlede part­
nerskab og i samråd med den pågældende medlemsstat 
fastlægger Kommissionen efter procedurerne i artikel 17 
en fællesskabsstøtteramme for udviklingen af land­
distrikter. 
Fællesskabsstøtterammen omfatter bl.a.: 
— de højt prioriterede udviklingsfelter, der er udvalgt 
med henblik på fællesskabsinterventioner 
— interventionsformerne 
— en finansieringsplan med angivelse af interventions-
beløb og -kilde 
— interventionernes varighed. 
Nr. C151/12 De Europæiske Fællesskabers Tidende 9. 6. 88 
Fællesskabsstøtterammen kan i givet fald på medlemssta­
tens eller Kommissionens initiativ tages op til revision og 
tilpasses under hensyntagen til nye relevante oplysninger 
og til de resultater, der er konstateret under gennemfø­
relsen af de pågældende aktioner. 
Reglerne om forberedelsen og fremlæggelsen af planerne 
for udvikling af landdistrikterne samt fællesskabsstøtte­
rammerne fastsættes ved de i artikel 3, stk. 4 og 5, 
omhandlede bestemmelser. 
4. Samfinansiering af national støtte og operationelle 
programmer er højt prioriterede interventionsformer. 
5. De aktioner, der er berettiget til støtte fra de 
forskellige fonde med henblik på virkeliggørelsen af mål 
nr. 5, fastsættes ved de i artikel 3, stk. 4, omhandlede 
bestemmelser. For så vidt angår EUGFL, Udviklingssek­
tionen, sondres der i disse bestemmelser mellem foran­
staltninger, der tager sigte på tilpasningen af landbrugs­
strukturerne (mål nr. 5 a)), og foranstaltninger, der tager 
sigte på udviklingen af landdistrikterne (mål nr. 5 b)). 
IV. Finansielle bestemmelser 
Artikel 12 
Fondenes midler og koncentration 
1. Som led i de flerårige budgetoverslag fremlægger 
Kommissionen hvert år en femårig fremskrivning af de 
bevillinger, der er nødvendige for samtlige tre struktur­
fonde. Denne fremskrivning ledsages af en indikativ 
fordeling af forpligtelsesbevillingerne på de enkelte mål. 
Ved udarbejdelsen af hvert foreløbigt budgetforslag 
tager Kommissionen, for så vidt angår strukturfondenes 
tildeling, hensyn til den indikative fordeling på de 
forskellige mål. 
2. Forpligtelsesbevillingerne for strukturfondene taget 
under ét skal, målt i faste priser, fordobles mellem 1987 
og 1993. 
3. Budgetmidlerne søges i videst mulig udstrækning 
koncentreret på de tilbagestående regioner, som er 
omfattet af mål nr. 1. Strukturfondenes bidrag til disse 
regioner fordobles, målt i faste priser, frem til 1992. 
4. Kommissionen påser, at der inden for de supple­
rende bevillinger, der afsættes til regioner omfattet af 
mål nr. 1, gøres en særlig indsats for de mindst vel­
stående regioner. 
5. EFRU vil kunne anvende op til 80 % af sine midler 
til mål nr. 1. Artikel 13 
Graduering af interventionssatserne 
1. Satserne for Fællesskabets støtte til finansieringen 
af aktionerne gradueres efter følgende kriterier: 
— omfanget af de særlige problemer, navnlig af regional 
art, som aktionerne tager sigte på at løse 
— den pågældende medlemsstats økonomiske formåen 
— aktionernes særlige interesse ud fra et fællesskabs-
synspunkt 
— aktionernes særlige interesse ud fra et regionalt og 
sektormæssigt synspunkt 
— de særlige træk ved de pågældende aktionstyper. 
2. Ved denne graduering tages der hensyn til den i 
artikel 5, stk. 4, omhandlede fordeling mellem tilskud og 
lån. 
3. Satserne for den fællesskabsstøtte, der gennem 
fondene ydes til de i artikel 1 nævnte forskellige mål, vil 
være underlagt følgende grænser: 
— højst 75 % af de samlede omkostninger og som 
hovedregel mindst 50 % af de offentlige udgifter for 
foranstaltninger i de regioner, der er berettiget til 
interventioner under mål nr. 1 
— højst 50 % af de samlede omkostninger og som 
hovedregel mindst 25 % af de offentlige udgifter for 
foranstaltninger i de øvrige regioner. 
Ovennævnte mindsteinterventionssatser gælder ikke for 
indtægtsskabende investeringer. 
4. Forberedende undersøgelser og faglig bistand, der 
iværksættes på Kommissionens initiativ, kan finansieres 
af Fællesskabet med 100 % af de samlede omkostninger. 
5. Reglerne om iværksættelsen af denne artikels 
bestemmelser fastsættes ved de i artikel 3, stk. 4 og 5, 
omhandlede gennemførelsesbestemmelser. 
V. Andre bestemmelser 
Artikel 14 
Sammenlægning og overlapning 
1. En individuel foranstaltning eller aktion kan for en 
bestemt periode kun modtage støtte fra én fond ad 
gangen. 
9. 6. 88 De Europæiske Fællesskabers Tidende Nr. C 151/13 
2. En individuel foranstaltning eller aktion kan kun 
modtage støtte fra en fond eller et andet finansielt 
instrument til ét af de i artikel 1 nævnte mål ad gangen. 
3. Aktionerne vedrørende alle de i artikel 1 omhand­
lede mål henregnes til mål nr. 1, når de gennemføres i 
tilbagestående regioner. 
4. Reglerne om sammenlægning og overlapning fast­
sættes ved de i artikel 3, stk. 4 og 5, omhandlede bestem­
melser. 
Artikel 15 
Overgangsbestemmelser 
1. Vedtagelsen af denne forordning berører ikke 
gennemførelsen af de flerårige aktioner, Rådet eller 
Kommissionen forinden har godkendt på grundlag af de 
eksisterende fondsbestemmelser. 
2. De ansøgninger om støtte fra fondene til en flerårig 
aktion, der fremlægges efter vedtagelsen af denne 
forordning, men inden ikrafttrædelsen af de i artikel 3, 
stk. 4 og 5, omhandlede bestemmelser, behandles ud fra 
denne forordnings bestemmelser. Den eventuelle 
godkendelse af fællesskabsstøtten sker efter de former og 
procedurer, der er fastsat i de bestemmelser, som er 
gældende på tidspunktet for godkendelsen af ansøg­
ningen. 
3. Denne forordnings bestemmelser om medlemssta­
ternes opstilling af planer og operationelle programmer 
iværksættes gradvis i henhold til de i artikel 3, stk. 4 
og 5, omhandlede overgangsbestemmelser. Kommis­
sionen støtter denne iværksættelse, bl.a. ved den i artikel 
4. stk. 3, omhandlede faglige bistand. 
4. De overgangsbestemmelser, der er nødvendige i 
forhold til de eksisterende bestemmelser, fastsættes ved 
de i artikel 3, stk. 4 og 5, omhandlede gennemførelsesbe­
stemmelser. 
Artikel 16 
Beretninger 
Inden den 1. november hvert år forelægger Kommis­
sionen Rådet, Europa-Parlamentet og Det Økonomiske og Sociale Udvalg en beretning om gennemførelsen af 
denne forordning i det foregående år. 
Kommissionen redegør i denne beretning specielt for de 
fremskridt, der er sket med hensyn til virkeliggørelsen af 
de i artikel 1 nævnte mål og koncentrationen af interven­
tionerne som omhandlet i artikel 12. 
Artikel 17 
Udvalg 
1. Ved iværksættelsen af denne forordning bistås 
Kommissionen af tre rådgivende udvalg, hvorunder 
sorterer henholdsvis 
— mål nr. 1 og 2 
— mål nr. 3 og 4 
— mål nr. 5 a) og 5 b). 
2. Reglerne om, hvorledes de i stk. 1 nævnte udvalg 
skal fungere, samt overgangsforanstaltningerne vedrø­
rende de eksisterende udvalg, hvorunder forvaltningen af 
fondene sorterer, fastsættes efter bestemmelserne i 
artikel 3, stk. 4 og 5. 
VI. Afsluttende bestemmelser 
Artikel 18 
Iværksættelse 
Det påhviler Kommissionen at iværksætte denne forord­
ning. 
Artikel 19 
Ikrafttræden 
Denne forordning træder i kraft den 1. januar 1989. 
Med forbehold af de i artikel 15, stk. 2 og 3, omhand­
lede overgangsbestemmelser anvendes den fra samme 
dato. 
Rådet kan med kvalificeret flertal og på forslag af 
Kommissionen beslutte at udskyde ikrafttrædelsesdatoen 
for at tage hensyn til ikrafttrædelsen af de i artikel 3, 
stk. 4 og 5, omhandlede bestemmelser. 
Denne forordning er bindende i alle enkeltheder og 
gælder umiddelbart i hver medlemsstat. 
Nr. C 151/14 De Europæiske Fællesskabers Tidende 9. 6. 88 
BILAG 
Regioner omfattet af mål nr. 1 
SPANIEN 
FRANKRIG 
GRÆKENLAND 
IRLAND 
ITALIEN Andalucia 
Asturias 
Castilla-Le6n 
Castilla-La Mancha 
Ceuta y Melilla 
Comunidad Valenciana 
Extremadura 
Galicia 
Canarias 
Murcia 
De oversøiske franske departementer (OD) 
Corse 
Hele landet 
Hele landet 
Abruzzi 
Basilicata 
Calabria 
Campania 
Molise 
Puglia 
Sardegna 
Sicilia 
PORTUGAL Hele landet 
DET FORENEDE KONGERIGE Northern Ireland